***Zmeny v Školskom vzdelávacom programe***

***„Levík poznáva“***

# **vyplývajúce z aktuálneho znenia Zákona č. 245/2008 Z. z. *Zákon o výchove a vzdelávaní (školský zákon) a o zmene a doplnení niektorých zákonov***

**a v súlade s dokumentom „*Osobitosti školského vzdelávacieho programu*“**

**Bratislava 2022, aktualizované podľa právneho stavu účinného od 1. januára 2022.**

**Prerokované pedagogickou radou Dňa: 22.4.2022**

*Zápisnica a uznesenie tvorí Prílohu č. 1*

**Prerokované Radou školy Dňa: 25.4.2022**

*Zápisnica a uznesenie tvorí Prílohu č. 2*

**Na vedomie zriaďovateľovi Dňa:**

**.................................................**

JUDr. Katarína Heneková

Primátorka mesta

**Zmeny v Školskom vzdelávacom programe „Levík poznáva“**

# **vyplývajúce z aktuálneho znenia Zákona č. 245/2008 Z. z. *Zákon o výchove a vzdelávaní (školský zákon) a o zmene a doplnení niektorých zákonov***

**a v súlade s dokumentom „*Osobitosti školského vzdelávacieho programu*“**

**Bratislava 2022, aktualizované podľa právneho stavu účinného od 1. januára 2022.**

* **Podkapitola 2.1**

**Východiská formulácie vlastných cieľov a poslania výchovy a vzdelávania**

*Doplnený názov dokumentu*: „Osobitosti školského vzdelávacieho programu 2022“

## 

* **Kapitola 3**

# **Stupeň vzdelania, ktorý sa dosiahne absolvovaním školského vzdelávacieho programu**

*Bol zmenený obsah:*

Predprimárne vzdelanie podľa § 16 ods. 2 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“) získa dieťa absolvovaním posledného ročníka vzdelávacieho programu odboru vzdelávania v materskej škole.

Predprimárne vzdelanie ukončí dieťa spravidla v školskom roku, v ktorom do 31. augusta dosiahne šiesty rok a ukončí povinné predprimárne vzdelávanie.

**Prijatie na povinné predprimárne vzdelávanie v MŠ pred dovŕšením piateho roku veku** **dieťaťa podľa § 28a ods. 5 školského zákona je možné,** ak zákonný zástupca dieťaťa alebo zástupca zariadenia požiada, aby bolo na povinné predprimárne vzdelávanie v materskej škole prijaté dieťa, ktoré nedovŕšilo piaty rok veku do 31. augusta, pričom je povinný k žiadosti predložiť:

* súhlasné vyjadrenie príslušného zariadenia výchovného poradenstva a prevencie a
* súhlasné vyjadrenie všeobecného lekára pre deti a dorast.

**Pokračovanie plnenia povinného predprimárneho vzdelávania v súlade s § 28a ods. 3 školského zákona, je možné:**

* na základe písomného súhlasu príslušného zariadenia výchovného poradenstva a prevencie,
* na základe písomného súhlasu všeobecného lekára pre deti a dorast a
* s informovaným súhlasom zákonného zástupcu alebo zástupcu zariadenia

S účinnosťou od 1. januára 2021 je dokladom o získanom predprimárnom stupni vzdelania *Osvedčenie o získaní predprimárneho vzdelania* (ďalej len „osvedčenie“).

Osvedčenie sa vydáva na predpísanom tlačive schválenom ministerstvom školstva SR v slovenskom jazyku.

Ak bude dieťa pokračovať v plnení povinného predprimárneho vzdelávania, osvedčenie sa vydá len na konci školského roku, v ktorom pokračovalo v plnení povinného predprimárneho vzdelávania.

## **Kapitola 4**

## **Vlastné zameranie školy**

*Bola presunutá do podkapitoly 2.4*

* **Kapitola 5**

**Dĺžka dochádzky a formy výchovy a vzdelávania**

*Bola zmenená na Kapitolu 4*

*Bol zmenený obsah:*

Dĺžka dochádzky je niekoľkoročná, súčasťou je povinné predprimárne vzdelávanie.

Na predprimárne vzdelávanie sa prijíma dieťa od troch rokov veku; výnimočne možno prijať dieťa od dovŕšenia dvoch rokov veku. Na predprimárne vzdelávanie v materskej škole nemožno prijať dieťa mladšie ako dva roky, a to ani na adaptačný pobyt alebo diagnostický pobyt. Prednostne sa prijímajú deti, pre ktoré je plnenie predprimárneho vzdelávania povinné.

Výchova a vzdelávanie sa vo všetkých triedach organizuje dennou formou štúdia.

Celodenné vzdelávanie je organizované v dopoludňajších aj v odpoludňajších hodinách v rozsahu piatich pracovných dní v týždni.

* **Kapitola 6**

**Učebné osnovy**

*Bola zmenená na kapitolu 5*

* **Podkapitola 6.1**

**Východiská plánovania výchovno-vzdelávacej činnosti**

*Bola zmenená na podkapitolu 5.1*

*Bol zmenený obsah:*

Základné legislatívne východiská plánovania sú aktuálne odporúčania pre vypracovanie učebných osnov, ktoré vyjadrujú spôsob a princípy konkrétneho plánovania výchovno – vzdelávacej činnosti v materskej škole:

*Osobitosti školského vzdelávacieho programu, Bratislava 2022, aktualizované podľa právneho stavu účinného od 1. januára 2022.*

*Zásady a podmienky pre vypracovanie školských vzdelávacích programov: Štátny vzdelávací program pre predprimárne vzdelávanie v materských školách. ŠPÚ 2016,* schválený pod číslom 2016-17780/27322:1-10A0 s platnosťou od 1. septembra 2016.

* **Kapitola 6**

**Vyučovací jazyk podľa §12 školského zákona**

*Bola vložená s obsahom:*

Predprimárne vzdelávanie sa uskutočňuje v slovenskom jazyku v zhode so zriaďovacou listinou zo dňa 1.9. 1984 a v súlade s § 12 školského zákona.

* **Kapitola 7**

**Spôsob a podmienky ukončovania výchovy a vzdelávania**

*Bola vypustená*

* **Kapitola 9**

**Vnútorný systém kontroly a hodnotenie detí**

*Bola zmenená na* **Kapitolou 7** **Hodnotenie detí**

* **Podkapitola****7.1**

**Kritériá hodnotenia detí**

*Bola vložená s obsahom:*

Východiskovým materiálom je pre nás dokument „**Povinné predprimárne vzdelávanie: Sprievodca cieľmi a obsahom“.** ŠPÚ Bratislava 2021, ISBN: 978-80-8118-260-0 Vydanie: prvé, rok vydania, 2021.

Uvedený materiál vymedzuje základné jednotky cieľov a obsahu povinného predprimárneho vzdelávania. Je metodickým doplnkom Štátneho vzdelávacieho programu (ŠVP) pre predprimárne vzdelávanie v materských školách, ktorý zostáva v platnosti a aj pri zavedení povinnosti absolvovať jeden rok predprimárneho vzdelávania a tvorí východisko školských vzdelávacích programov materských škôl.

Materiál odpovedá na otázku ***„Čo by malo dieťa zvládnuť v jednotlivých vzdelávacích oblastiach a podoblastiach“*** , súčasťou sú aj metodické odporúčania.

* **Kapitola 8**

**Materiálno-technické a priestorové podmienky**

*Bola vypustená*

* **Kapitola 10**

**Vnútorný systém kontroly a hodnotenia zamestnancov školy**

*Bola vypustená*